Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: szóló 1992. évi XXII. törvény (a továbbiakban: Mt.) a munka világában a korábbi szabályozáshoz képest jelentõsen
Paragraph Index: 534

szóló 1992. évi XXII. törvény (a továbbiakban: Mt.) a munka világában a korábbi szabályozáshoz képest jelentõsen növelte a szerzõdési szabadságot, magánjogi jellegû szabályozást alakított ki. A közszférában, ahol mind a munkáltató, mind az alkalmazott jogi helyzetét az állami költségvetéstõl való függõség határozza meg, alapvetõen a zárt közszolgálati rendszer sajátosságainak megfelelõ közjogi szabályozás jött létre. Az állam szolgálatában munkát végzõk jogállását az ellátott tevékenység sajátosságainak megfelelõen külön törvényekkel rendezte a jogalkotó. E törvények egyike – az Mt.-vel egyidõben elfogadott – Ktv. A Ktv. megalkotása során a törvényhozó a köztisztviselõi tevékenység sajátosságainak figyelembevételével – az Európában széles körben alkalmazott – zárt közszolgálati rendszer elveinek megfelelõ jogi szabályozást alakított ki. A zárt közszolgálati rendszer alapvetõ jellemzõje, hogy a közszolgálati jogviszony tartalmát, a jogviszony alanyainak jogait és kötelezettségeit nem a felek megállapodása, hanem jogszabály, törvény határozza meg. A jogviszonyt nem mellérendelt felek szerzõdése, hanem az állam egyoldalú aktusa hozza létre, amelyben kinevezi a köztisztviselõt, megbízva meghatározott feladatkör, munkakör vagy tisztség ellátásával. A köztisztviselõnek nincs aktív szerepe a jogviszony tartalmának alakításában, csak arról dönthet, hogy elfogadja a törvényben meghatározott feltételek mellett a kinevezést vagy sem. A köztisztviselõi jogviszony tartalmát a jog arra figyelemmel szabályozza, hogy a köztisztviselõk az állam feladatait látják el, feladataik ellátása során közhatalmi jogosítványokat gyakorolnak, s ez megköveteli, hogy a törvény más munkavállalókhoz képest többlet-követelményeket támasszon a köztisztviselõkkel szemben. A köztisztviselõk tevékenységének a közérdeket kell szolgálnia, szakszerû, pártatlan, befolyástól és részrehajlástól mentes kell legyen, ezért korszerû és magas szintû szakmai feltételeknek kell megfelelniük, munkájukért fokozott felelõsség terheli õket, szigorú összeférhetetlenségi szabályok érvényesülnek velük szemben, ugyanakkor mivel a köztisztviselõi illetmények forrása az állami költségvetés, a közszolgálatban elérhetõ jövedelmek általában alatta maradnak az üzleti szférában elérhetõ béreknek. A zárt közszolgálati rendszerek, így a Ktv. szabályozásának a kiindulópontja az, – amit a Ktv. indokolása is megfogalmaz – hogy „többletkövetelményt – amit meg lehet és meg is kell követelni a közszolgálati jogviszonyban állótól – csak többletjogosultságok fejében lehet támasztani”. Ilyen többletjogosultságok a törvény által szabályozott elõmeneteli rend, törvényben biztosított illetmény, a kiszámítható és biztonságos köztisztviselõi életpálya, külön juttatások. A zárt rendszerû közszolgálat egyik alapvetõ jellemzõje a köztisztviselõi jogviszonyok stabilitása, nevezetesen az, hogy a köztisztviselõ csak törvényben szabályozott feltételek esetén mozdítható el hivatalából. Amíg a múlt század 80-as éveiig a zárt rendszer fokozatos kiterjedése jellemezte az egyes államok közszolgálati rendszereit, addig a 80-as évek elejétõl egyre erõsödött az a szemlélet, amely erõteljes kritikával illeti a zárt rendszert. Ennek hatására szinte minden európai államban közszolgálati reformfolyamatok indultak el a közigazgatás hatékonyságának, teljesítményének és színvonalának növelése érdekében. A reformok iránya a zárt rendszerek merevségének oldása és a közszolgálati jogviszonyok szabályozásának a versenyszféra munkaviszonyainak szabályozásához való közelítése. A zártrendszer merevségének oldására általánosan alkalmazott módszer, a korábban szigorúan értelmezett elbocsáthatatlanság elvének oldása és a felmentési okok szélesítése. Az Európa Tanács Miniszteri Bizottsága éppen erre az általános tendenciára tekintettel ajánlást fogadott el a tagállamok számára a köztisztviselõk jogállásáról Európában, amelyben összefoglalta a köztisztviselõi jogállás szabályozásával szemben támasztandó azon követelményeket, amelyek európai közös értéknek tekinthetõk.

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes